
Daadhi ke Hadd ki Shar’ee Haisiyat Kya Hain..?? 




Rasulullah Sallallahu Alaihi Wasallam ki Dhaadi 
Mubarak Kitni Thi Daleel ki Roshni Mein 

Yazeed Faarsi Rahmatullah Alai farmate hai ke " Ek Martaba Hazrat 
Ibn Abbas RaziAllahu Anhu ke Hayaat me Muje khwab me Nabi e 
Kareem Sallallahu Alai Wasallam ka sharf haasil huwa. Yaad rakhe ke 
Yazeed Quran e kareem ke Nuskhe likha karte the. 


Wo farmate hai ke : " Maine Ibn Abbas RaziAllahu Anhu ko is khwab 
ke baareme tazkarah kiya, tho aap Ibn Abbas RaziAllahu Anhu ne 
farmaya ke Rasool Allah Sallallahu Alai Wasallam ne farmaya :: 


" Shaitaan me itni taaqat nahi ke wo meri shubaahat ikhtiyaar karsake, 
isliye jjisey khwab me meri ziyaarat huwi wo yakheen karle ke usne 
mujko dekha hai ", kya tumne khwab me jis hastii ko dekha hai unka 
huliya bayan karsakte ho ?? 

Maine arz kiya, Ji haan !! 


Jinki Daadhi Yahase yahan tak bharii huwi thi aur khareeb Gardan (ya 

Gale) Ke hisse ko bhari huwi thi. 


Ibn Abbas RaziAllahu Anhu farmate hai k : 


" Agar turn Bedaari me unki ziyaarat karte tho shayad issey jyada unka 
huliya bay an nahi karsakte " 

[Tabaqat Ibn e Sad 1/417, Ibn e Abi Shaybah 11/525, Musnad Ahmad 
1/361-62, Musnad Abu Ya’ala, Shamail al Tirmidhi 393, Ibn e Asakir 
1/229] 

Hadees ko Saheeh Kahne wale: 


Hafiz Ibn hajr is hadees ki sanad ko hasan qarar diya hai : 

{ Fatah ul Bari Sharh sahih al bukhari : 6 / 657} 

Allamah Haishmi Rahmatullah Alai ne bhi is Hadees ke Urwaad ke 
baareme likte hai ke : 

“ Rijaal ul Siqaat “ 

{ Majmua al Zawaad 272/8 } 

Imaam Zarkhaani Rahmatullah Alai ne is hadees ke baareme farmaya 
hai : 

“ Isnaad Hasan “ 

{ Sharh 439/4 } 


Maujooda Hadees me Ravi Yazeed Al Faarsi Ibn Hajr Rahmatullah 
Alai ke aagey MAQBOOL hai. 

Aur Ye ravi se Abu Dawud, TIrmizi aur Nasa'ee ne bhi Rivayat kiye 
hai. 

Misbah al-Lughaat me yeh zikr kiya gaya hai ke 

" Al Nahr ke maana Seene ke upar ka hissa, gardann ke neeche ka 

hissa, Gardann " 

[Misbah al Lughaat Safa # 824, Al Qamus al Waheed Safa # no. 1618] 
IslamQA me bhi yeh zikr huwa hai ke : 




" Yaani Nabi e Kareem Sallallahu Alai Wasallam ki Daadhi Mubaarak 

utni Iambi nahi thi iaisa ke seene par phaili huwi ho, magar wo 

Nahrahu par bhari huwi thi, aur A1 Nahr thoh Seene ke upar hy " 

[ fatwa no:147167] 


Shaykh Zybair Ali Zai ne bhi Tarjuma kiya hai : 

" Isse aapke Seene ka baalayi hissa bhara huwa tha” 

{ A1 Hadees : 113, Safa #18} 


Hadees : 


Jabir b. Samura RaziAllahu Anhu ki Saheeh Muslim ki hadees 2344, 
me jo zikr huwa hai Ke Nabi Sallallahu Alaihi Wasallam ki Dhaadi 
Ghani Thi. 


1. Abu Ubayd al Qasim bin Salam Rahmatullah Alai (Mutawaffa 224 h) 
ne Farmaya : 

" Iska maana yeh hai ke Daadhi utni patli nahi thi aur naahi utni 

Iambi thi magar Ghanii thi 

[at-Tabarani in Mu'jam al Kabeer 22/159] 

2. Abul Abbas al Qurtubi ne farmaya : 

" Iska Yeh maana nahi ke Nabi E Kareem Sallallahu Alai Wasallam ki 

Daadhi Mubaarak Lambi thi. iska yeh maana hai ke wo Ghanii thi 

magar Iambi nahi thi " 


["^ ^ (135/6)] 


3.1bn Hajr al Asqalani Rahmatullah Alai ne farmaya : 

" Wo Ghanni aur goll thi, wo Iambi nahi thi " 

[Muqaddima Fath al Bari 1/178] 


Sahaba kiraam se badkar koi Nabi e Sallallahu Alai Wasallam ki 
hadees ko samajsaka hai ?? 

Ibn Masood RaziAllahu Anhu farmate hai ke : 

“ Wallah, turn ek imtihayi bidaat shuru karte ho ya Sahaba e Rasool 
Sallallahu Alai Wasallam ke ILM se jyada tajawus karrahe ho ?? “ 

{ Al Mujam Al kabeer Al Tabarani : 9/126 } 

Ibn Abbas RaziAllahu Anhu farmate hai ke : 

“ Turn Muje Sunnah sikhaaoge ?? “ 

{ Sahih Muslim # 1523 } 


Imam Tirmizi Rahmatullah Alai farmate hai ke : 

Ibn Umar RaziAllahu Anhu ne Nabi e Kareem Sallallahu Alai 
Wasallam se bayan kiye hai aur wo doosronse jyada rivayaten jaante 
the “ 

{ Tirmizi # 1245 } 


Jaisa ke aap jante hi hai upar hadees bhi batayi hai ke Abdullah Bin 
Umar RaziAllahu Anhu ne hi khud farmaya ke Dhaadi chodo jo hadees 
e Nabwi hai. 

Fir wahi sahabi dauraan e Hajj ke silsilese me Daadhi kaanti. Kisi 
sahabi ne Abdullah bin Umar RaziAllahu anhu par is silsileme inkaar 
saabit nahi hai. Yeh hohi nahi sakta ke Abdullah bin Umar Motabar 
Sunnat e Sahabi se aise hadees sune aur uspar khud hi iske Mukhaalifat 

bhi kare. 


Sonchne waali baat hai. 


Jin Hadees mein Nabi ne kaha Daadhi Chor do Aur Moonchen ko 
kataraoow ( Saheeh Bukhari : 5892 ) 


Ab "chor do" ka Matlab kya hain..??? Kahan Tak Chodna Hain..?? 

Iska Maana hum behtar Jante Hain khud iss hadees ka rivavat karne 

wala behtar Janta Hain...?? Aap hi Faisla karo. 


Hum Salafi Hain Hadees ka Matan Ko Waisa samajna Hain jaisa Woh 
Hadees rivayat karne wala Samjha ho. AHadees ko Rivayat karne wala 
Abdullah bin Umar r.a Ne Daadhi Mutti se Zyada Baal cut karte the 
Hajj mein bhi aur Hajj ke Alawa Aam wakt mein bhi. Jo Saheeh hadees 
se sabit Hain. [Bukhari Book #72, Hadith #780 , Abu Dawood hadeeth 
no: 2357 authenticated by Al-Albani] 


Mar wan Bin Salim farmate hai: Main ne Ibne Umar (Radiallahu Anhu) 
ko dekha kii wo daadi ko apne muthe mein lete aur us say jo badi hue 
hote usay kaat daalte the. 

{Sunan Abu Dawud, Hadith no.2357, Albani ne is sahih qarar diya hai 
is hadith ko} 


Ibne Hajar farmate hai: 


Main (Ibne Hajar) kahta hoon: 

Zahir baat toh yeh hai kii Ibne Umar ne daadhi kaatne ko Haii aur 

Umrah k saath khaas nahi rakha jabkii Un k mutabiq daadi choodne ka 
amal us haal mein hai jab na pasandigi na ho daadi k baal zeada 
lambay hone ya daadi k atraaf mein zeada baal hone ki waja say 


{Fathul A1 Bari, 10/350} 


Note: Kise sahabi ne Ibne Umar, Abu Huraira aur Ibne Abass ki 

mukhalfat nahi kiye hai aur yeh kaisay mumkin hai Ibne Umar 

Rasoolullah say kuch sune aur phir uski hi mukhaalfat karay 


Aur Muhadseen aur fuqaha ne bhi ahi kaha Hain. Imam Ibne Hajar , 

Imam Abdul Barr , Imam Albany wagaira. 


Ye Abdullah Ibne Umar r.a Jo ke jaleelul Qadr Sahabi Jo Sunnat Ko 
pabandi se Amal karne Wale Sahabi kabhi bhi jaan buchke Sunnat ka 
khilaf katan nahi karte Aur Ulama ne bhi ahi kaha Hain. 


Allamah Hafidh Ibn Abdul Barr farmate hai: 


Ibn Umar RaziAllahu Anhuma ka jo Amal tha ke wo Hajj mein ek 
Mutthi say zyada dhaadi kaate thy yeh is baat ki daleel hai kii Hajj ke 
ilawa bhi dhaadi kaat sakhte hai kyunkii agar dhaadi kaatna jaiz nahi 
hota toh Hajj ke dooran bhi jaiz nahi hota aur Ibne Umar RaziAllahu 
Anhuma ne Rasoolullah SallAllaahu Alayhi Wa Salam say re way at kiya 
hai ki dhaadi ko badaoo aur Ibn Umar ko bohut ILM hai is barey mein 
jo Unhoo ne rewayat kiya aur Jumhoor Ulama isi ke Qayel the ki who 

Dhaadi kaat te the io fazlu ala qabza thi aur Allah behtar jaanta hai. 


[Al-Istidhkaar, 4/317] 


Ab Baaz Sahaba kiraam ka Amal : 

Marwan ibn Salim al-Muqaffa' Kahte hai ke “ Maine Abdullah Bin 
Umar RaziAllahu Anhu ko dekha, wo apni Daadhi ko Muthhi me 
pakadte aur jo Mutti se jyada ho tho usey kaatdetey. “ 

{ Abu Dawud # 2357 - Hasan Albani } 

Hafiz Ibn Hajar Rahmatullah Alai farmate hai ke : 

“ Zaahir taur par, Ibn Umar RaziAllahu Anhu ne Yeh ami [ Daadhi 
tarashne ] Hajj aur Umrah par pabandi nahi lagayi thi balke unke 


mutaabik Daadhi ko chodne ka Ami un haalat me tha jo napasandagi 
na ho, kyunki { Daadhi } aitraaf ke baal zarurat se jyada lambe ho. “ 

[Fath al Bari 10/350] 


2) Hazrat Ibn Abbas raziAllahu Anhu bhi iske khayal the. 


Sayyidina Ibn Abbas RaziAllahu Anhu ne ek Ayat ki Tashri me 
farmaya ke : 

" Mooche, naakhun aur Daadhi me se kaatna " 

{ Musannif Ibn Abi Shaybah : 15673 - Wa Sanad Saheeh, Shaikh Albani 
apne Zaeefa me isko sahih kaha hai 5453, Zubair Ali Zai ne bhi Saheeh 
kaha hai Al Hadeeth : 27, 56 } 

Tafseer Ibn Jareer 109/17 - Wa Sanad Saheeh } 

Doosre Alfaaz me bhi maujood hai Jaisa ke 

Abu Jafar al Nahas ne Ma'ani Al Quran Jiidl # 4, Safa # 402 me zikr 
kiya hai.. 

“ Mooncho aur Daadhi ko tarasho “ 


Aur doosre Jagah bhi aaya hai. 

Daadhi ko Tarasho. 


{ Musannif Ibn e Abi Shaiba Jild # 3, Safa # 429 } 


3) Sahabi E Rasool Sayyidina Abu Hurairah RaziAllahu Anhu ka ami :: 

Sayyidina Abu Hurairah RaziAllahu Anhu se Marwi hai ke wo Ek 
Musht se jyada Daadhi ko kaadte they. 


{ Musannif Ibn Abi Shaybah : 25999 - Wa Sanad Saheeh } 


Taba ’een se saabit Ami :: 


1) Muhammad bin kaab al Qaarzi { Tabaee, Siqah, Aailm } bhi hajj me 
Daadhi se kuch kaatne ke khayal the. 

{ Tafseer ibn Jareer : 17/109 - Wa Sanad Saheeh } 

2) Ibn Jareer Rahmatullah Alai bhi Iske khayal the. 

{ Tafseer Tabari : 17/110 - Wa Sanad Saheeh } 

3) Mash’hoor jaleel ul qadr Taba’ee Ibraaheem { Naakhi } bhi 
Rukhsaaronke baal kadte they. 

{ Musannif ibn Abi Shaybah : hadees 25473 } 

4) Qaasim bin Muhammad bin Abi Bakr jab sarr mundwaate tho apne 
Mooncho aur Daadhi ke baal kaartey the. 

{ Ibn Abi Shaybah Hadees : 28479 - Wa Sanad Saheeh } 

5) Tawoos Rahmatullah Alai bhi Daadhi me se kaatne ke Khayal the. 

{ Ibne abi shaiba # 8/375, Ibne Abdul Barr - Al Istezkaar 28/63, Khallal 
in Al Tarjul Safa # 13 - Wa Sanad Saheeh } 


6) Qasim Bin Muhammad bin Abi Bakar Sidduque Rahmatullah Alai 
bhi iske khayal the. 

j (3^ (jlii ; dill (jc- \l 3-alc- 3JI lllh, 


“ jab bhi aap sarke baal kaadte tho moonche aur daadhi ke baal bhi 

kaadtey “ 

[Ibn e Abi Shaiba Jild # 8, Safa # : 375 hadees : 25996, Isnaad Saheeh - 
Shaykh Muqabbil bin Hadee Jame fe al Ahkam Lahiya Safa # 148, 
Shaykh Zubair Ali Zai ne Risalah Al Hadees no: 27, Safa # 57 me 
saheeh kaha hai ] 

7) Ibn e Sireen Rahmatullah alai aur Al Hasan Rahmatullah Alai ka 
Aqwaal : 

Abi Hilaal kahte hai ke : Maine AL Hasan aur Ibn Sireen Rahmatullah 
alai se poocha, tho wo log ne farmaya : “ Lambi daadhi se kuch hissa 
lene par koi harj nahi hai. “ 

[Ibn e abi shaiba, Jild # 8, Safa # 376 Hadees : 26000] & & Mussannaf 
Ibne Shaiba (5/225-226) 


Tambi : Abi Hilaal Mutakallim feeh Ravi hai jaisa ke unpar Jarh aur 
Tadeel dono maujood hai aur wo Sacche Layeen hai. 

Imaam Yahya Ibn Maeen ke mutaabik unme kuch kharabi nahi hai aur 
Qatadah se unki rivayat kamzor hai { Aur idar wo Hasan aur Ibn 
Sireen se rivayat karrahe hai }.. 

Aur ek Rivayat uska Sahare me. 

Al Imaam ibn e Abdul barr Rahmatullah alai ne AL Hasan aur Ibn E 
Sireen ke bareme Daadhi Tarashne ke baareme farmaya : 

“ A1 Hasan apne Daadhi tarashte the aur Ibn e Sireen ko isme kuch 
galat nahi dikhayi diya “ 

[At Tamheed li Ibn Abdul Barr 14/46] 


Aimma e Hadees : 


1) Imaam Ahmad bin Hanbal Rahmatullah Alai bhi is jawaaz ke 
Khayal the. 

{ Kitaab A1 Tarjall : 92 } 


2) Imaam Ash’Shaa’faee Rahmatullah Alai ne farmaya :: 

“ Jo Koi Wuzu karega aur fir naakhun tarashega, sar ke baal 
katwaayega aur Daadhi aur moonche kaantega aur fir dubara wuzu 

karega 

[al Umm 1/21] 

3) Al Muzni Rahmatullah Alai farmate hai ke : 

“ Maine Imaam Shafi Rahmatullah alai ke chahre se badkar kisika 
chahra khoobusurat nahi deka hai, agar aap apni Daadhi ko Musht me 
lete tho unki daadhi unke Musht se badkar nahi hothi thi. Aur maine ek 
din suna hai ke wo [ Ek Shayari ] kahrahe they. Yeh log sonchte hai ke 
Iambi daadhi chodna Alaa { Ikhlaas } hai, wo log ke paas Deen ka kuch 
bhi ILM nahi hai, aur naahi wo log ke paas Taqwa hai... Agar turn 
dekho wo log ke shaikh neeche baitkar { Bagair sonche } daam ke utaar 
chadav ke baareme apni rayy derahe hothe hai.. 


[Tareekh Damishq 51/280-281 } 

4) Ibn Taymiyyah Rahmatullah Alai ne farmaya :: 

“ Dhaadhi ke liye, usey choda jaaye, aur koi usey ek musht se jyada 
kaanta hai tho wo Na-pasandeedah ami nahi hai, jaisa ke Ibn Umar 
RaziAllahu ki rivayat me zikr kiya gaya hai. 

{ Sharh A1 Umdah # 1/236 } 

5.) Allamah Hafidh Ibn Abdul Barr farmate hai: 


Ibn Umar RaziAllahu Anhuma ka jo Amal tha ke wo Hajj mein ek 
Mutthi say zyada dhaadi kaate thy yeh is baat ki daleel hai kii Hajj ke 
ilawa bhi dhaadi kaat sakhte hai kyunkii agar dhaadi kaatna jaiz nahi 
hota toh Hajj ke dooran bhi jaiz nahi hota aur Ibne Umar RaziAllahu 
Anhuma ne Rasoolullah SallAllaahu Alayhi Wa Salam say re way at kiya 
hai ki dhaadi ko badaoo aur Ibn Umar ko bohut ILM hai is barey mein 
jo Unhoo ne rewayat kiya aur Jumhoor Ulama isi ke Qayel the ki who 

Dhaadi kaat te the io fazlu ala qabza thi aur Allah behtar jaanta hai. 


[Al-Istidhkaar, 4/317] 


Maslah yeh nahi ke Sahaba ka ami Daleel hai ya nahi ? Balke Maslah 
yeh hai ke Quran Wa Sunnat ka kaunsa faham motabar hai. Hum woh 
Fahem Ko Motabar Mante hain jo Sahaba, Tabaeen aur Taba Taba’een 
aur Muhaddiseen kiraam se saabit hai ??? 


Ham to wahi Fahem maante hai jo Sahaba, Taba’een aur Taba 

Taba’een aur Muhaddisin kiraam aur Qaabil e Aitmaad Ulama e 

Ummat se saabit hai. kisi ek Bhi Sahabi, Tabaeen, Taba Tabaeen 

Muhaddis ya Motabar Aalim ne ek Mutthi se ziyada Daadhi ko kaatna 

haram ya Naiaayaz nahi karar diya hai. Ha baaz Ulama ne ye kaha ke 

Daari ko chodhna chahiye lekin Jab daleel ke Mutabiq aur Salaf 

saleheen ke roshni mein dekha iaye to Dari Mutti tak hi 

Saheeh hain 


Haafiz Abdullah Rohpuri Rahmatullah Alai farmate hai ke : 

“ Khulaasa yeh hai ke ham tho ek hi baat jaante hai wo yeh ke Salaf ke 
khilaaf Jayez nahi, kyunki wo Lughat Itstilaah se ghaafil nahi they “ 

{ Fatwaa Ahlul hadees Jild # 1, Safa # 111 } 


Khulasa e kalaam yeh hai ke Allah ke Nabi Sallallahu Alai Wasallam ki 

Daarhi mubarak ghani thi na ziyada Iambi thi naa hi seene mubarak ko 

bharti thi balkay seene se oopar gardan ke hisse ko bharti thi yani ek 

Musht hi thi. Isliye sunnat par Amal sahaba karaam RaziAllahu 

Ajmaeen jinhon ne aapse daadhiyonko maaf karo, Daadhyan barhao 

wali Ahadees rivayat ki, Abdullah Bin Umar, Abu Hurairah 
RaziAllahu Ajmaeen 'ne apni daadhivan Ek muthi se zayed kaat kar 

Allah ke Nabi Sallallahu Alai Wasallam ke chehra Mubarak ke misl 

karte hue aapki Mansha ke mutabiq aapke hukum par hi amal pera 

hue. 


Inhen Salaf Saaliheen ka raasta ka rasta ikhtiyar karne mein hidaayat 
aur kamyabi Allah taala ki taraf se zaamin hai. 


Hum yeh kehte hain ke Salaf Saaliheen ki sunnat par amal par khara 
hone ki samajh ko muqaddam karte hue apni daadhiyan sunnat ke 
mutaabiq Allah ke Mahboob Nabi e Kareem Sallallahu Alai Wasallam 
ke chehra Mubarak ke misl sawaarna chahiye, Yahi haq aur hidaayat 
ka rasta hai, Taufeeq to Allah Wahadahu Laasharik ata farmane waala 
hai. 


Aek Aitraz : 


Hamare Baaz bhai Log Ye Aitraz karte hain ke Jab Nabi Ne Daadhi 
nahi kaate to hum bhi Nahi katenge 


Hamari Jawab : 


Agar Nabi Sallallahu Alaihi Wasallam ne Daadhi nahi kaate (ya) Ek 
mutthi Daadhi se Ziyada Baal ko Kaatne se mana kiye ho (ya) Ek Baal 
bhi na kaato iski Hadees kahan hai???? Iski koi Hadees Nahi hai. yehi 
Allamah Albany Sahab ne bhi Aitraz kiya hain ke Nabi Sallallahu 
Alaihi Wasallam ne Daadhi nahi kaate karke Aisa Koyi Hadees nahi 
hain. 


Allah Ke Nabi Sallallahu Alaihi Wasallam ki Dhaadhi Mubarak to Ek 
Mutthi hi thi, ( Jaisa Ke Uper Tafseel se dikr huwa hain) Aur Nabi ki 
Daadhi Ghani thi Ab Iska Matlab ye nahi ke Daadhi Lambi thi Jaisa ke 


Muhaddaseen ne kaha. Aur Sahaba karam RaziAllahu Anhum 
(Abdullah ibne Umar, Abu Hurairah , Ibne Abbas ) Ke Ek mutthi 
Daadhi se Zyada Baal ko“kaat te the” isse Pata Chalta hain ke Sunnat 
bhi yehi Hain. Tabhi to Sahabe Karam RaziAllahu Anhum ne Sunnat ki 
itteba me Ek mutthi Daadhi kaatey the. Wallah ye Katan Nahi Hosakta 

Jo Rivayat Karne wale Sahaba Sunnat ka khilaf kiya ho. 


Ye Sare Bayanat Zaroor sune : 


1. Regarding The Lenght of the Beard By Shaykh Al- Allamah , 
Mujtahid , Faqee , Muhaddis Nasiruddin Al Albani 

You Tube Link : https://www.voutube.com/watch?v=I4mIkXcTgSw 

2. An Excellent Debate Between Shaykh-Al Albany with his Student 
Shaykh Al Huwany regarding Length of the Beard 

You Tube Link : https://www.voutube.com/watch?v=c2qprSlgMcY 

3. Regarding The Length of the Beard By II Shaykh. Muhaddis Zubair 
Ali Zaee 

You Tube Link : https://www.youtube.com/watch?v=tLMGPT7rhls 

